Bæði félög þurfa að samþykkja félagaskipti Gísli S. Einarsson bæjarstjóri Akraneskaupstaðar segir að þrátt fyrir að bæjarráð Akraness líti svo á að einstakir starfsmenn geti valið sér stéttarfélag þurfi samþykki beggja verkalýðsfélaga til vilji menn skipta um félag . Þetta segir hann í kjölfar viðræðna við formann Verkalýðsfélags Akraness í síðustu viku . Í samtali við Skessuhorn að fundi loknum bauð hann alla fyrrum félaga í Starfsmannafélagi Akraness velkomna í félagið en það félag sameinaðist um áramótin Starfsmannafélagi Reykjavíkurborgar . Gísli S. segir ljóst að félagafrelsi ríki á Íslandi og því sé bókun bæjarráðs engin tíðindi . Hins vegar þurfi þeir starfsmenn bæjarfélagsins sem skipta vilja um verkalýðsfélag að hafa til þess samþykki beggja félaganna , þ.e. félagsins sem þeir vilja ganga úr og þess félags sem þeir vilja ganga í . Hann telji að öllu jöfnu ætti ekki að vera vandamál að afla slíks samþykkis því tæplega vilji félög halda fólki í sínum röðum sem ekki vilja vera þar .